OpenLLM-France/wikimedia huggingface dataset:
# Societats Nacionals de la Creu Roja i la Mitja Lluna Roja

Les Societats Nacionals de la Creu Roja i la Mitja Lluna Roja són organismes voluntaris d'auxili que cooperen amb les autoritats estatals. Ofereixen serveis de suport en rescat d'accidents, emergències o catàstrofes ambientals, serveis i programes sanitaris i socials i assintència a persones afectades per la guerra. El 1963 fou recompensada amb el Premi Nobel de la Pau juntament amb el Comitè Internacional de la Creu Roja.

## Societats Nacionals i la seva relació amb el moviment internacional de la Creu Roja

Formen part i segueixen els principis del moviment internacional de la Creu Roja. La qual aquesta integrada per:
* Comitè Internacional de la Creu Roja - CICR
* Federació Internacional de Societats de la Creu Roja i de la Mitja Lluna Roja - FICR
* i les 192 Societats Nacionals de la Creu Roja i la Mitja Lluna Roja, que inclouen també la societat Estrella Roja de David d'Israel.
Les societats nacionals es troben unides sota la Federació Internacional de la Creu Roja i la Mitja Lluna Roja. Cada societat nacional de cada país ha d'adoptar un dels emblemes (la creu o la mitja lluna roja), no podent utilitzar-se els dos per una mateixa societat, reservant-se la seva utilització conjunta a la FICR. Actualment existeixen 183 societats nacionals en tot el món.
La societat Maguen David Adom d'Israel a l'usar l'estrella de David Roja, que no és un dels dos símbols oficials, no és membre oficial de la FICR. No obstant això s'associa informalment amb el moviment internacional de la Creu Roja, en la seva actuació al territori d'Israel.

## Organització i actuacions de les Societats Nacionals

Els camps d'actuació de les Societats Nacionals de la Creu Roja i de la Mitja Lluna Roja abasten diferents àrees depenent de les necessitats de cada país. Amb caràcter general, els seus principals programes van des de primers auxilis amb punts de socors terrestres i marítims, passant per l'atenció als sectors de la població més necessitats, ajuda domiciliària, immigració, programes de salut, medi ambient, ajuda humanitària internacional, igualtat i serveis socials.
A la Creu Roja hi ha una Organització juvenil, anomenada Creu Roja Joventut, que és l'encarregada de treballar amb els sectors de població més joves, amb programes de promoció d'hàbits saludables, desenvolupament mediambiental i igualtat de gènere, entre d'altres.

## Referències

* ↑ «National Societies directory» (en anglès). Geneva, Switzerland: IFRC.

## Enllaços externs

* (anglès) Pàgina Oficial del Comitè Internacional de la Creu Roja
* (anglès) Federació Internacional de la Creu Roja i la Mitja Lluna Roja
# Sergi Campillo Fernández

Sergi Campillo Fernández (Benimaclet (barri), 8 de desembre de 1978) és un científic i polític valencià. Regidor de l'Ajuntament de València des de 2015 per Compromís.
Llicenciat en biologia per la Universitat de València (2001), ha treballat com a investigadors científic (en règim de becari, ajudant i tècnic) en diverses institucions científiques de la universitat i la Generalitat Valenciana, així com també en empreses privades, tot i que mitjançant beques estatals. L'any 2009, Campillo es va doctorar en biologia amb qualificació Cum laude, també a la Universitat de València.
Campillo, declarat obertament homosexual, ha estat activista a través de moviments socials i és soci d'associacions de "drets humans, ecologistes i de consum responsable", definint-se com a "activista per la diversitat sexual, de gènere i familiar".
Va començar a militar a Iniciativa del Poble Valencià (IdPV) des dels inicis del partit el 2007. Ja a l'any 2011, Campillo fa el salt a la política activa amb el seu primer càrrec públic com a assessor del grup municipal de Compromís per València, coalició on s'integra IdPV. El 2015 forma part de les llistes de la coalició a les eleccions municipals, obtenint l'acta de regidor i esdevenint 4t tinent d'alcalde i "regidor de govern interior i Devesa-Albufera" en ser nomenat per l'alcalde Joan Ribó. Després de les eleccions municipals de 2019, Campillo renovà la seua acta al consistori i el seu lloc al govern municipal, passant a ser el segon tinent d'alcalde. El 12 de juliol de 2019, l'alcalde Joan Ribó va nomenar a Sergi Campillo Vicealcalde de València juntament amb Sandra Gómez López.
Va renovar l'acta de regidor a les eleccions de 2023 però amb el canvi de govern, ara presidit per Maria José Català (Partit Popular), Campillo va esdevenir regidor de l'oposició. L'octubre de 2023 va anunciar la seua baixa d'IdPV degut a les desavinences amb la direcció del partit, i es va mantindre com a independent dins de Compromís.

## Referències

* ↑ Perfil a l'Ajuntament de València
* ↑ Sergi Campillo (Compromís) y Sandra Gómez (PSPV), vicealcaldes de Valencia (Ràdio València)
* ↑ S.L, EDICIONES PLAZA. «Al menos una decena de excargos del Botànic se marchan o ultiman su salida de Iniciativa» (en castellà). [Consulta: 24 octubre 2023].
# Study Butte-Terlingua

Study Butte-Terlingua és una concentració de població designada pel cens dels Estats Units a l'estat de Texas. Segons el cens del 2000 tenia 267 habitants.

## Demografia

Segons el cens del 2000, Study Butte-Terlingua tenia 267 habitants, 104 habitatges, i 60 famílies. La densitat de població era de 6,5 habitants per km².
Dels 104 habitatges en un 28,8% hi vivien nens de menys de 18 anys, en un 44,2% hi vivien parelles casades, en un 7,7% dones solteres, i en un 42,3% no eren unitats familiars. En el 36,5% dels habitatges hi vivien persones soles el 5,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,58.
Per edats la població es repartia de la següent manera: un 29,2% tenia menys de 18 anys, un 9,7% entre 18 i 24, un 25,1% entre 25 i 44, un 25,5% de 45 a 60 i un 10,5% 65 anys o més.
L'edat mediana era de 34 anys. Per cada 100 dones de 18 o més anys hi havia 139,2 homes.
La renda mediana per habitatge era de 35.357 $ i la renda mediana per família de 33.750 $. Els homes tenien una renda mediana de 17.366 $ mentre que les dones 16.563 $. La renda per capita de la població era de 15.052 $. Aproximadament el 10,2% de les famílies i el 19,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Study Butte-Terlingua». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 12 agost 2010].
* ↑ «Geographic Comparison Table- Study Butte-Terlingua». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Studionki

Studionki (en rus: Студёнки) és un poble de l'óblast de Lípetsk, a Rússia, que el 2011 tenia 410 habitants. Pertany al districte rural d'Úsman.

## Referències

* ↑ «Комсомольская правда». «В Липецкой области в селе сгорело 103 дома». Николай Боков, 30 июля 2010. Проверено 01-08-2010
# Stéphane Chapuisat

Stéphane Chapuisat (Lausana, 28 de juny de 1969) és un exfutbolista professional suís que va jugar com a davanter en diversos clubs europeus, el seu darrer equip va ser el Lausanne-Sports. Amb el Borussia de Dortmund va jugar més de 200 partits en la Bundesliga i va marcar més de 100 gols.
Amb la selecció Suïssa va disputar la Copa del món de 1994 i les Eurocopes del 1996 i el 2004.

## Trajectòria

Nascut a Lausana, Chapuisat va començar la seua carrera professional amb el Lausanne-Sports de la seua ciutat natal. El gener de 1991 va fitxar pel Bayer Uerdingen de la Bundesliga i aquell mateix estiu del 1991 va fitxar pel potent Borussia Dortmund.
En la seua primera temporada amb el Dortmund, Chapuisat va marcar 20 gols a la Bundesliga. Va continuar amb l'equip miner fins al 1999, on va aconseguir diferents títols nacionals i internacionals, on hi destaca la Lliga de Campions 1996-97.
Posteriorment, Chapuisat va ser traspassat al Grasshoper, on hi va jugar tres temporades. El 2002 va fitxar per un altre equip suís, el Young Boys. Finalment, abans d'acabar la seua carrera professional, Chapuisat va tornar a l'equip on havia començat, el Lausanne-Sports.
El 2004, Chapuisat va ser elegit com a Golden Player suís per l'federació suïssa.

## Selecció suïssa

Chapuisat va marcar 21 gols en 103 partits amb la selecció suïssa. El seu darrer partit va contra la selecció anglesa a Coïmbra durant l'Eurocopa del 2004.

## Palmarès
### Borussia Dortmund

* Bundesliga: 1994–95, 1995–96
* DFB-Supercopa: 1995, 1996
* UEFA Champions League: 1996–97
* Copa Intercontinental de futbol: 1997

### Grasshoppers

* Swiss Super League: 2000–01

## Referències

* ↑ «Golden Players take centre stage» (en anglès). UEFA, 29-11-2003. Arxivat de l'original el 2016-03-03. [Consulta: 4 setembre 2015].
* ↑ «Stéphane Chapuisat - Century of International Appearances» (en anglès). RSSSF. [Consulta: 4 setembre 2015].
Stéphane Chapuisat amb Suïssa - Caixes de navegació :
Selecció de futbol de Suïssa – Copa del Món de futbol de 1994
1 Pascolo •
2 Hottiger •
3 Quentin •
4 Herr •
5 Geiger •
6 Bregy •
7 Sutter •
8 Ohrel •
9 Knup •
10 Sforza •
11 Chapuisat •
12 Lehmann •
13 Egli •
14 Subiat •
15 Grassi •
16 Bickel •
17 Fournier •
18 Rueda •
19 Studer •
20 Sylvestre •
21 Wyss •
22 Brunner •
Seleccionador: Hodgson
Selecció de futbol de Suïssa – Eurocopa 2004
1 Stiel •
2 Haas •
3 Berner •
4 Henchoz •
5 Murat Yakin •
6 Vogel •
7 Cabanas •
8 Wicky •
9 Frei •
10 Hakan Yakin •
11 Chapuisat •
12 Zuberbühler •
13 Zwyssig •
14 Magnin •
15 Gygax •
16 Celestini •
17 Spycher •
18 Huggel •
19 Barnetta •
20 Müller •
21 Rama •
22 Vonlanthen •
23 Roth •
Entrenador: Kuhn :
# Stéphane Bergeron

Stéphane Bergeron (nascut el 28 de gener del 1965 a Mont-real, Quebec) és un polític quebequès que és membre de la Cambra dels Comuns del Canadà pel partit Bloc Québécois d'ençà el 2019. També va ser membre de l'Assemblea Nacional del Quebec del 2005 al 2018. Bergeron va estudiar un grau en ciències polítiques a la Universitat del Quebec a Mont-real, i un magíster a la Universitat Laval.

## Referències

* ↑ «Stéphane Bergeron - Member of Parliament - Members of Parliament - House of Commons of Canada» (en anglès). https://www.ourcommons.ca,+30-11-2019. Arxivat de l'original el 2019-11-29. [Consulta: 30 novembre 2019].
* ↑ «Stéphane Bergeron». https://canada.isidewith.com,+30-11-2019.+[Consulta: 30 novembre 2019].
* ↑ «Stéphane Bergeron - National Assembly of Québec» (en anglès). http://www.assnat.qc.ca,+30-11-2019.+[Consulta: 30 novembre 2019].
* ↑ PeoplePill. «Stéphane Bergeron: Canadian politician - Biography, Life, Family, Career, Facts, Information» (en anglès). https://peoplepill.com,+30-11-2019.+[Consulta: 30 novembre 2019].
# Cantó de Neuilly-sur-Seine-Sud

El cantó de Neuilly-sur-Seine-Sud és un antic cantó francès del departament dels Alts del Sena, que estava situat al districte de Nanterre. Comptava amb part del municipi de Neuilly-sur-Seine.
Al 2015 va desaparèixer i el seu territori es va unir al nou cantó de Neuilly-sur-Seine.

## Municipis

* Neuilly-sur-Seine (part)

## Història

Llista dels consellers generals successius :
| Data d'elecció | Identitat | Partit |
| 1967-1970 | Robert Parenty | CD |
| 1970-1976 | Achille Peretti | UDR |
| 1976-2008 | Louis-Charles Bary | UDF, després UMP |
| 2008- | Jean Sarkozy | UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| - | - | - | - | 27.803 | 27.244 | 27.998 |
| A partir de 1990: Població sense dobles comptes |||||||
# Caminada de Carenes

La Caminada de Carenes, també anomenada Marxa El Pont de Suert a Tremp, és una caminada de resistència no competitiva que forma part del Circuit Català de Caminades de Resistència (CCCR) de la Federació d'Entitats Excursionistes de Catalunya (FEEC).
La Caminada de Carenes està organitzada conjuntament pels Ajuntaments de Tremp i el Pont de Suert i el Centre Excursionista Alta Ribagorça, té una distància de al voltant de 50 km. i transcorre pels camins entre el Pont de Suert, Adons, Gurp i Tremp.
La prova compta amb tres recorreguts: el llarg, de 50 quilòmetres, uneix les poblacions d'El Pont de Suert i Tremp, el mitjà, de 28 quilòmetres, parteix des d'Adons amb final també a la capital del Pallars Jussà, i finalment, el circuit curt, de 9 quilòmetres, connecta el poble de Gurp amb Tremp. La prova principal és la 'Marxa El Pont de Suert-Tremp', de 50 quilòmetres i 2.436 metres d’ascensió acumulada i 2.826 metres de descens acumulat. Es fonamenta en la unió de dos pobles, el Pont de Suert i Tremp, mitjançant un camí tradicional, recuperat amb l’esforç de les corporacions locals dels dos municipis.

## Referències

* ↑ «Caminada de Carenes 2023. 13a marxa El Pont de Suert/Tremp Aquesta prova està inclosa en el calendari del “Circuit Català de Caminades de Resistència”, que organitza la Federació d’Entitats Excursionistes de Catalunya (FEEC)». Ajuntament de Tremp. [Consulta: 24 febrer 2023].
* ↑ «La ‘Caminada de Carenes 2022, 12a Marxa El Pont de Suert a Tremp’ torna a reivindicar la millora de les vies de comunicació entre el Pallars Jussà i l'Alta Ribagorça». Diputació de Lleida. [Consulta: 24 febrer 2023].
* ↑ «13a Caminada de Carenes – Marxa El Pont de Suert a Tremp». Federació d'Entitats Excursionistes de Catalunya (FEEC). [Consulta: 24 febrer 2023].
* ↑ «Obertes les inscripcions per a la Caminada de Carenes 2023 La prova que uneix les poblacions de Tremp i el Pont de Suert tindrà lloc el pròxim 22 d'abril amb els tres recorreguts habituals». Pallars Digital, 20-02-2023 [Consulta: 24 febrer 2023].
* ↑ «La Caminada de les Carenes, entre l'Alta Ribagorça i el Pallars Jussà, preveu superar els 600 inscrits La prova s'ha presentat aquest dilluns a la Diputació de Lleida». Nació Digital, 28-03-2017 [Consulta: 24 febrer 2023].
# Stéphane Bonsergent

Stéphane Bonsergent (Sainte-Gemmes-d'Andigné, Maine i Loira, 3 de setembre de 1977) és un ciclista francès, que va ser professional del 2006 al 2011.

## Palmarès

* 2004
** 1r a l'Univest Grand Prix
** 1r al Circuit des plages vendéennes i vencedor d'una etapa
* 2005
** Vencedor d'una etapa al Tour de Normandia
** Vencedor d'una etapa al Tour de Bretanya
** Vencedor d'una etapa als Boucles de la Mayenne
* 2006
** 1r al Circuit de la Nive
** Vencedor de 2 etapes al Tour de Faso
* 2007
** 1r a la Ronda del País Basc
** 1r als Boucles guégonnaises
* 2008
** Vencedor d'una etapa a la Tropicale Amissa Bongo

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Stenolicmus sarmientoi

Stenolicmus sarmientoi és una espècie de peix de la família dels tricomictèrids i de l'ordre dels siluriformes.

## Morfologia

* Els mascles poden assolir 29,5 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: conca del riu Apere a Bolívia.

## Referències

* 1 2 3 De Pinna, M. C. C. & W. C. Starnes. 1990. A new genus and species of Sarcoglanidinae from the Río Mamoré, Amazon Basin, with comments on subfamilial phylogeny (Teleostei, Trichomycteridae). J. Zool. (Lond.) v. 222 (pt 1): 75-88.
* ↑ uBio (anglès)
* ↑ BioLib (anglès)
* 1 2 3 FishBase (anglès)
* ↑ De Pínna, M.C.C. i W. Wosiacki, 2003. Trichomycteridae (pencil or parasitic catfishes). p. 270-290. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.

## Bibliografia

* Divisió de Peixos de l'Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Sick of It All: The story so far

Sick of It All: The story so far és una pel·lícula documental estatunidenca de 2001 dirigida per Brant Sersen sobre el grup de hardcore punk Sick of It All.

## Argument

La pel·lícula narra per mitjà d'imatges d'arxiu els inicis del grup, explica el seu mètode de composició i retrata la seva vida quotidiana fins a esdevenir una de les bandes referents del hardcore punk.

## Referències

* 1 2 «Documental: ‘Sick Of It All – The Story So Far’» (en castellà). Condenado Fanzine, 09-08-2020. [Consulta: 18 desembre 2022].
# Supercopa Sud-americana

La Supercopa Sudamericana va ser una competició per a clubs de futbol disputada entre els anys 1988 i 1997. També coneguda amb el nom de Supercopa Sudamericana João Havelange la disputaven tots els equips que havien estat campions de la Copa Libertadores de América en anys precedents. Fou reemplaçada per la Copa Mercosur i la Copa Merconorte el 1998.

## Equips convidats a disputar la Supercopa

* Argentina
** Argentinos Juniors
** Boca Juniors
** Estudiantes de La Plata
** Independiente de Avellaneda
** Racing Club de Avellaneda
** River Plate
** Vélez Sársfield
* Brasil
** Cruzeiro EC
** Flamengo
** Grêmio
** Santos
** São Paulo
** Vasco da Gama (admès com a campió de la Copa de Campeones Sudamericanos de l'any 1948)
* Xile
** Colo-Colo
* Colòmbia
** Atlético Nacional
* Paraguai
** Club Olimpia
* Uruguai
** Nacional
** Peñarol

## Campions

| Any | Campió | Resultat | Finalista |
| 1988 | Racing Club | 2-1 / 1-1 | Cruzeiro EC |
| 1989 | Boca Juniors | 0-0 / 0-0 (5-3 pen) | Independiente |
| 1990 | Club Olimpia | 3-0 / 3-3 | Nacional de Montevideo |
| 1991 | Cruzeiro EC | 0-2 / 3-0 | River Plate |
| 1992 | Cruzeiro EC | 4-0 / 0-1 | Racing Club |
| 1993 | São Paulo FC | 2-2 / 2-2 (5-3 pen) | CR Flamengo |
| 1994 | Independiente | 1-1 / 1-0 | Boca Juniors |
| 1995 | Independiente | 2-0 / 0-1 | CR Flamengo |
| 1996 | Vélez Sársfield | 1-0 / 2-0 | Cruzeiro EC |
| 1997 | River Plate | 0-0 / 2-1 | São Paulo FC |
# Campionat d'Espanya de motocròs 1979

La temporada de 1979 del Campionat d'Espanya de motocròs fou la 21a edició d'aquest campionat, organitzat per la Reial Federació Motociclista Espanyola. El calendari oficial constava de 8 proves puntuables. Tres de les proves programades es disputaren als Països Catalans: Motocròs d'Esplugues (1 d'abril), Motocròs d'Eivissa (al circuit de Cap Martinet) i Motocròs d'Olot.

## Classificació final

| Posició | Pilot | Motocicleta | Punts |
| 1 | Toni Elías | Bultaco | 182 |
| 2 | Fernando Muñoz | Montesa | 172 |
| 3 | Toni Arcarons | Montesa | 149 |
| 4 | Juan José Barragán | Montesa | 109 |
| 5 | Albert Ribó | Montesa | 77 |
| 6 | José Luis Mendoza | Montesa | 72 |
| 7 | Jordi Elías | Bultaco | 61 |
| 8 | Simeón Martín | Montesa | 43 |
| 9 | Joan Cros | Montesa | 39 |
| 10 | Domingo Illa | Montesa | 31 |

## Categories inferiors
### Trofeu Sènior 250cc

| Posició | Pilot | Motocicleta | Punts |
| 1 | Oriol Pons | Montesa | 30 |
| 2 | Manuel Coronil | ? | 25 |
| 3 | Enrique del Rey | ? | 24 |

### Copa Júnior 250cc

| Posició | Pilot | Motocicleta | Punts |
| 1 | Juan Ignacio García | ? | 30 |
| 2 | Jesús Barragán | ? | 25 |
| 3 | Joan Clop | Montesa | 24 |

### Copa Júnior 75cc

| Posició | Pilot | Motocicleta | Punts |
| 1 | Francisco Ruiz | ? | 30 |
| 2 | Luis López | ? | 24 |
| 3 | Javier Villegas | ? | 20 |

## Referències

* ↑ «Motocròs amb Montesa (1975-1979)». randymotorclubpalleja.com. Randy Motor Club Pallejà, 2015. [Consulta: 25 agost 2015].

### Bibliografia

* Alguersuari, Jaume (Director) «Motocross. Campeonato de España» (en castellà). El año SOLO MOTO'79. SOLO MOTO [Barcelona], 01-12-1979, p. 187-188.
# Comunitat de municipis del Cap-Sizun

La Comunitat de municipis del Cap-Sizun (en bretó Kumuniezh kumunioù Bro ar C'hab) és una estructura intercomunal francesa, situada al departament del Finisterre a la regió Bretanya, al País de Cornualla. Té una extensió de 177,33 kilòmetres quadrats i una població de 16.010 habitants (2006).

## Composició

Agrupa 11 comunes (el cantó de Pont-Croix, sense l'île de Sein):
* Audierne
* Beuzec-Cap-Sizun
* Cléden-Cap-Sizun
* Confort-Meilars
* Esquibien
* Goulien
* Mahalon
* Plogoff
* Plouhinec
* Pont-Croix
* Primelin.

## Funcions

La comunitat de comunes del Cap-Sizun és administrada per un consell comunitari compost de 37 electes designats pels consells municipals. El consell comunitari constitueix l'òrgan de decisió de la col·lectivitat.
En contrast amb una comuna que té una competència general, la comunitat de municipis intervé únicament en el context de les competències fixades pels seus estatuts: l'acció econòmica, el benestar social, l'acció mediambiental, equipament i serveis d'interès comunitari.

## Vegeu també

* Intercomunalitats del Finisterre

## Enllaços externs

* Comunitat de municipis del Cap-Sizun
# Cargolet ocraci

El cargolet ocraci (Troglodytes ochraceus) és un ocell de la família dels troglodítids (Troglodytidae).

## Hàbitat i distribució

Habita el sotabosc, a les muntanyes de Costa Rica i Panamà.

## Referències

* ↑ «Cargolet ocraci». Cercaterm. TERMCAT, Centre de Terminologia. Rev. 20/01/2022(català)
# Svobodni (Olguinski)

* Per a altres significats, vegeu «Svobodni».
Svobodni - Свободный (rus) - és un khútor del krai de Krasnodar, a Rússia. Es troba a la vora del riu Kuban. És a 34 km al nord-est d'Abinsk i a 50 km al nord-oest de Krasnodar.
Pertany al khútor d'Olguinski.
# Cargolet inca

El cargolet inca (Pheugopedius eisenmanni) és un ocell de la família dels troglodítids (Troglodytidae).

## Hàbitat i distribució

Habita els boscos andins de Cusco, a l'est del Perú.

## Referències

* ↑ «Cargolet inca». Cercaterm. TERMCAT, Centre de Terminologia. Rev. 20/01/2022(català)
# Svoboda (Baixkíria)

* Per a altres significats, vegeu «Svoboda».
Svoboda (en rus: Свобода) és un poble de Baixkíria, a Rússia, que en el cens del 2010 tenia 629 habitants. Pertany al districte de Iermolàievo.

## Referències

* ↑ Закон Республики Башкортостан от 19.11.2008 № 49-з «Об изменениях в административно-территориальном устройстве Республики Башкортостан в связи с объединением отдельных сельсоветов и передачей населённых пунктов»
# Svobodni Trud

Svobodni Trud (en rus: Свободный Труд) és un poble (un khútor) de la república d'Adiguèsia, a Rússia, que el 2022 tenia 312 habitants. Pertany al districte de Khakurinokhabl.

## Referències

* ↑ «Джерокай аул / Шовгеновский р-н / Республика Адыгея / почтовые индексы». Arxivat de l'original el 2012-11-08. [Consulta: 22 octubre 2009].